**PIRKUMA LĪGUMS Nr. PND- 2015/7/1**

Pāvilosta, 2015.gada 18.maijā.

**Pāvilostas novada pašvaldība**, reģ. Nr. 90000059438, turpmāk tekstā saukts Pircējs, tās domes priekšsēdētāja Ulda Kristapsona personā, kurš rīkojas saskaņā ar Pāvilostas novada domes Nolikumu, no vienas puses, un **SIA„INTER RINO”,** reģ. Nr.LV43603040960, turpmāk tekstā saukts Pārdevējs, tā valdes locekļa Edvīna Vīksnas personā, kura rīkojas saskaņā ar statūtiem, no otras puses, abas kopā sauktas Puses, katra atsevišķi Puse, noslēdz šādu līgumu (turpmāk tekstā līgums):

**1. LĪGUMA PRIEKŠMETS**

1.1. Pamatojoties uz Pāvilostas novada domes pastāvīgās Iepirkumu komisijas 05.05.2015. lēmumu iepirkuma procedūrā **„Mēbeļu iegāde Pāvilostas novada pašvaldības iestādēm”** (iepirkuma identifikācijas Nr.PND- 2015/7), Pārdevējs pārdod un piegādā, bet Pircējs pērk un pieņem mēbeles (turpmāk līguma tekstā – Preces) Pāvilostas novada pašvaldības iestādēm iepirkuma daļai, jeb lotei: ***bērnudārza mēbeles*** tādā apjomā, specifikācijā un par tādām cenām, kas norādītas Pārdevēja šajā līguma punktā noteiktajā iepirkumā iesniegtajā finanšu un tehniskā Piedāvājumā un atbilstoši šajā līgumā noteiktiem nosacījumiem. Pārdevēja finanšu Piedāvājuma un tehniskā Piedāvājuma kopijas ir pievienotas līgumam un ir līguma neatņemamas sastāvdaļas.

1.2. Puses vienojas, ka Līguma darbības ietvaros Pircējs ir tiesīgs pasūtīt un pirkt mazāku Preču skaitu nekā noteikts Līguma pielikumos. Samaksa veicama tikai par reāli pasūtīto un piegādāto Preču skaitu.

1.3. Pircējs pirms darbu uzsākšanas klātienē apmeklē pašvaldības iestādi, kurai tiek mēbeles gatavotas un vienojas- precizē ar iestādes vadību mēbeļu izmērus atbilstoši plānotajam izvietojumam un mēbeļu krāsu.

**2. LĪGUMA DARBĪBAS TERMIŅŠ**

2.1. Līgums stājas spēkā **05.05.2015.** un ir spēkā līdz brīdim, kad Puses ir izpildījušas visas tām līgumā noteiktās saistības.

2.2. Preces piegādi un pārdošanu Pārdevējs **uzsāk 18.05.2015. un pilda līdz 18.07.2015.**

**3. LĪGUMA SUMMA UN SAMAKSAS KĀRTĪBA**

3.1. Līguma summa par līgumā noteikto visa Preču apjoma pārdošanu un piegādi

tiek noteikta **EUR 3184,09 ( trīs tūkstoši simtu astoņdesmit četri eiro, 09 centi), PVN 21% - EUR668,66, kopā ar PVN EUR 3 852,74 ( trīs tūkstoši astoņi simti piecdesmit divi eiro, 74 centi).**

3.2. Norēķini tiek veikti par katru veikto un piegādāto Preces pasūtījuma apjomu (par kuru Puses vienojušās līguma 4.4. punktā noteiktajā kārtībā), 30 (trīsdesmit) dienu laikā no preču-pavadzīmes rēķina un Preču saņemšanas dienas, ja piegādāto Preču kvalitāte, sortiments, specifikācija un cena atbilst Pārdevēja šajā līgumā noteiktajā iepirkuma procedūrā iesniegtajam Piedāvājumam un līguma nosacījumiem.

3.3. Pircējs visus Līgumā noteiktos maksājumus par piegādātajām Precēm veic ar pārskaitījumu uz Pārdevēja Līguma rekvizītos norādīto bankas kontu.

3.4. Līgumā noteiktie Pircēja maksājumi tiek uzskatīti par veiktiem brīdī, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

3.5. Līguma pielikumā esošajā Pārdevēja finanšu Piedāvājumā noteiktā Preces cena ir nemainīga uz visu līguma darbības laiku, izņemot gadījumu, ja tās tiek samazinātas.

3.6. Preču piegādes termiņš ir 2 mēneši no līguma parakstīšanas dienas.

3.7. Preču garantijas laiks 24 mēneši.

**4. PUŠU TIESĪBAS UN PIENĀKUMI**

4.1. Pircējs apņemas:

4.1.1. ievērot līguma nosacījumus;

4.1.2. informēt Pārdevēju par Preču kvalitātes neatbilstību līguma un tā pielikumu nosacījumiem ne vēlāk kā nedēļas laikā no neatbilstības konstatēšanas brīža, sastādot par to aktu.

4.2. Pircēja struktūrvienības, adreses, kurām veic Preces piegādi:

4.2.1. Vērgales pagasta pirmsskolas izglītības iestāde „Kastanītis”, „Kastanītis”, Vērgale, Vērgales pagasts, Pāvilostas novads;

4.2.2. Pāvilostas pilsētas pirmsskolas izglītības iestāde „Dzintariņš ”, Stadiona iela 6, Pāvilosta, Pāvilostas novads;

4.3. Gadījumā, ja mainās kāda no līguma 4.2. punktā minētajām Pircēja adresēm, tad Pircējs par to informē Pārdevēju.

4.4. Pārdevējs apņemas:

4.4.1. Veikt Preču piegādi līgumā paredzētajā termiņā un apjomos, t.i., - 2 (divu) mēnešu laikā no līguma noslēgšanas dienas.

4.4.2. Garantijas laikā uz sava rēķina veikt nekvalitatīvas vai līguma noteikumiem neatbilstošas preces apmaiņu ne vairāk kā 10 (desmit) darba dienas no akta par konstatētajām neatbilstībām sastādīšanas dienas.

4.4.3. Puses atsevišķi vienojas par Preces piegādi katrā konkrētajā gadījumā.

4.4. Līguma 1.1.punktā minētās Preces piegādāt Pircējam uz Pircēja iestādi, struktūrvienību, kura noteikta nolikumā.

4.5. Piegādāt tikai līguma 1.1.punktā noteiktajā iepirkumā iesniegtajā tehniskajā Piedāvājumā noteiktās preces.

4.6. Par Preču saņemšanas apliecinājumu kalpo Pušu vai to atbildīgo personu parakstīta Preču pavadzīme- rēķins.

**5. PUŠU MANTISKĀ ATBILDĪBA**

5.1. Līgumā noteiktā Preces samaksas termiņa kavējuma Pircējs maksā Pārdevējam līgumsodu 0,1 % no summas, kuras samaksa tiek kavēta, taču kopumā ne vairāk kā 10 % no summas, kuras samaksa tiek kavēta.

5.2. Ja Pārdevējs kavē Preču iegādes termiņu, par kuru Puses vienojušās līguma 4.4.1. punkta noteiktajā kārtībā, tad Pārdevējs maksā Pircējam līgumsodu 1% apmērā par katru kavēto dienu no Preču pasūtījuma, kura piegāde tiek kavēta, kopējās summas, kas norādīta preču-pavadzīmē rēķinā, taču ne vairāk kā 10% no Preču pasūtījuma, kura iegāde vai apmaiņa tiek kavēta, kopējās summas.

5.3. Pircējam, veicot līgumā noteiktos maksājumus par Precēm, ir tiesības no tiem ieturēt līgumsodus, kas Pārdevējam noteikti un aprēķināti saskaņā ar līgumu.

5.4. Līgumsoda samaksa neatbrīvo tā maksātāju (Pusi) no līgumā noteikto saistību izpildes.

5.5. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un līgumu.

**6. NEPĀRVARAMAS VARAS APSTĀKĻI**

6.1. Pušu atbildība neiestājas, ja līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes utt.).

6.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos, pievienojot kompetentas institūcijas izdotu izziņu par nepārvaramas varas iestāšanās faktu, ne vēlāk kā triju kalendāro dienu laikā no to iestāšanās dienas.

6.3. Pēc nepārvaramās varas apstākļu izbeigšanās Puses rakstiski vienojas par līguma termiņu pagarināšanu vai arī tā darbības izbeigšanu.

**7. STRĪDU IZŠĶIRŠANAS KĀRTĪBA**

7.1. Strīdus un domstarpības, kas Pusēm var rasties par līgumu un tā izpildi līguma darbības laikā, Puses risina pārrunu ceļā.

7.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

**8. LĪGUMA LAUŠANA**

8.1. Pārdevējam ir tiesības vienpusēji lauzt līgumu, rakstiski paziņojot par to Pircējam, gadījumos, ja Pircējs neveic maksājumus un nokavējuma nauda sasniedz 10% no līguma summas, kas norādīta līguma 3.1.punktā.

8.2. Pircējam ir tiesības vienpusēji lauzt līgumu, rakstiski paziņojot par to Pārdevējam, gadījumos, ja:

8.2.1. Pārdevējs kavē Preču piegādi vairāk kā 5 (piecas) dienas no līgumā noteiktā Preču iegādes termiņa;

8.2.2. Pārdevējs vairāk kā 3 (trīs) kalendārās dienas kavē līguma 4.4.2.punktā noteikto Preces apmaiņas termiņu.

8.2.3. Pārdevējs neievēro un/vai nepilda līguma 3.5. un/vai 4.5.punktu nosacījumus.

8.2.4. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana, likvidācijas uzsākšana u.c. iemesli)

8.3. Rakstiski vienojoties, Puses ir tiesīgas lauzt līgumu kāda cita iemesla dēļ.

8.4. Gadījumā, ja līgums tiek izbeigts pirms termiņa, tad Pircējam ir pienākums veikt norēķinus par faktiski saņemto Preci līdz līguma laušanas dienai.

8.5. Gadījumā, ja līgums tiek lauzts kādas Puses vainas dēļ, kas izpaudusies kā līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam līguma laušanā, ir jāatlīdzina otrai Pusei tiešie zaudējumi, kas tai rodas saistībā ar līguma laušanu. Gadījumā, ja Līgums tiek lauzts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 10% apmērā no Līguma 3.1.punktā noteiktās Līguma summas, saskaņā ar Pircēja sagatavotu rēķinu. Šajā Līguma punktā noteiktais līgumsods nomaksājams 5 (piecu) dienu laikā no šajā Līguma punktā noteiktā rēķina izrakstīšanas dienas.

**9. NOBEIGUMA NOTEIKUMI**

9.1. Parakstītais Līgums pilnībā apstiprina Pušu vienošanos. Nekādas mutiskas vienošanās nav uzskatāmas par Līguma sastāvdaļām. Jebkuras izmaiņas vai papildinājumi Līgumā jāizdara rakstveidā un jāparaksta Pušu pilnvarotiem pārstāvjiem.

9.2. Līguma grozījumi un papildinājumi ir spēkā tikai tad, ja tie ir noformēti rakstveidā un tos ir parakstījušas abas līguma slēdzējas puses.

9.3. Parakstot Līgumu, Pārdevējs garantē un uzņemas pilnu atbildību par to, ka Preču, kuras tiks piegādātas Pircējam šī līguma ietvaros, kvalitāte atbilst Latvijas Republikā noteiktajiem standartiem un tehniskajiem noteikumiem un Preču izgatavotāja uzrādītajiem parametriem un kvalitātei, kā arī Līguma un tā pielikumu nosacījumiem.

9.4. Puses, tām līgumā noteiktās saistības un to izpildi, nav tiesīgas nodot trešajām personām bez otras Puses rakstiskas piekrišanas, izņemot gadījumu, kas noteikts līguma 9.6.punktā.

9.5. Parakstot līgumu, Pārdevējs piekrīt šādam nosacījumam - ja Pārdevējam līguma ietvaros izveidosies parāda saistības pret Pircēju, tad Pircējs būs tiesīgs bez saskaņošanas ar Pārdevēju veikt Pārdevēja datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst Pārdevēja datus).

9.6. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

9.7. Līgums sagatavots un parakstīts 2 (divos) eksemplāros, katrs eksemplārs uz 2 (divām) lapām, līgumam ir 2. pielikumi uz 7 lapām, kas ir līguma neatņemamas

sastāvdaļas pa vienam eksemplāram katrai līgumslēdzējai Pusei. Abiem līguma

eksemplāriem ir vienāds juridisks spēks.

**10. PUŠU REKVIZĪTI UN PARAKSTI**

.

|  |  |  |  |  |  |
| --- | --- | --- | --- | --- | --- |
|  | | |  | | |
|  | **Pasūtītājs** | | **Izpildītājs** |
|  | **Pāvilostas novada pašvaldība** | | **SIA “INTER RINO”** |
| Reģistrācijas Nr. | LV90000059438 | | LV 43603040960 |
| Adrese | Dzintaru iela 73, Pāvilosta, Pāvilostas novads | | “Dzimtmisa”, Iecavas novads, LV- 3913 |
| Bankas nosaukums | A/s Swedbanka | | SEB BANKA |
| Bankas kods | HABALV22 | | UNLALV2X |
| Bankas konta Nr. | LV32HABA0001402037066 | | LV87UNLA0050021895386 |
| Paraksttiesīga persona | Domes priekšsēdētājs  Uldis Kristapsons | | Valdes loceklis  Edvīns Vīksna |
| Paraksts |  | |  |
|  | | | | | | |